Съединени дела C‑376/15 P и C‑377/15 P
Changshu City Standard Parts FactoryиNingbo Jinding Fastener Co. Ltd
срещу
Съвет на Европейския съюз
„Обжалване — Дъмпинг — Регламент за изпълнение (ЕС) № 924/2012 — Внос на някои скрепителни елементи от желязо или стомана с произход от Китайската народна република — Регламент (ЕО) № 1225/2009 — Член 2, параграфи 10 и 11 — Изключване на някои експортни сделки при изчисляването на дъмпинговия марж — Справедливо сравнение на експортната цена с нормалната стойност при внос от страна без пазарна икономика“
Резюме — Решение на Съда (четвърти състав) от 5 април 2017 г.
1.        Съдебно производство — Възражение за висящ процес — Идентичност на страните, предмета и основанията на две жалби — Недопустимост на по-късно подадената жалба
2.        Обща търговска политика — Защита срещу дъмпинг — Право на преценка на институциите — Съдебен контрол — Граници
(член 2, параграф 11 от Регламент № 1225/2009 на Съвета)
3.        Обща търговска политика — Защита срещу дъмпинг — Дъмпингов марж — Право на преценка на институциите — Сравнение между нормалната стойност и експортната цена — Липса на сравними цени за някои видове на разглеждания продукт — Изключване на посочените видове от изчислението на дъмпинговия марж — Недопустимост
(член 1 и член 2, параграфи 10 и 11 от Регламент № 1225/2009 на Съвета)
1.      Вж. текста на решението.
(вж. т. 28—31)
2.      Вж. текста на решението.
(вж. т. 47)
3.      От член 1 от Основния антидъмпингов регламент № 1225/2009, озаглавен „Принципи“, следва, че антидъмпинговото разследване се отнася до специален продукт, наречен „продуктът — предмет на разглеждане“, определен от институциите на Съюза при откриването на това разследване. Все пак това определяне на „разглеждания продукт“ не забранява на институциите на Съюза да подразделят този продукт на видове или на модели на отделните продукти и да се основат на сравнения между нормалната стойност и експортната цена за всеки модел или за всеки вид.
За сметка на това, с оглед на неговия текст, цел и контекста, в който се вписва, член 2, параграф 11 от Основния регламент не би могъл да се тълкува като позволяващ от изчисляването на дъмпинговия марж да се изключват експортните сделки към Съюза относно някои видове на разглеждания продукт. Напротив, от тази разпоредба следва, че институциите на Съюза са длъжни да вземат предвид всички тези сделки при това изчисляване.
Следва, че когато при липсата на сравними цени нормалната стойност и експортната цена на някои видове на продукта, който е предмет на антидъмпингово разследване, не могат да бъдат сравнени справедливо, институциите на Съюза могат да решат да изключат този вид продукт от определението за „разглеждан продукт“ или да съставят, на основание член 2, параграф 10 от Основния регламент, нормалната стойност за посочения вид продукт, така че да могат да вземат предвид експортните сделки за същия вид продукт при изчисляването на дъмпингов марж.
(вж. т. 56, 59, 61, 67 и 70)